|  |  |
| --- | --- |
| **Школа: „Иво Лола Рибар“ у Сомбору** | |
| **Наставни предмет: Православни катихизис** | **Датум реализације: 12.05.2015.** |
| **Разред: ЧЕТВРТИ** | **Аутор/реализатор: Милан Крчмар** |

**ПИСАНА ПРИПРЕМА ЗА ЧАС (**бр. 32**)**

|  |  |  |
| --- | --- | --- |
| **Наставна тема: Црква у хришћанској архитектури** | | |
| **Наставна јединица: Црква у хришћанској архитектури (православни храм и литургијска структура)** | | |
| **Временски оквир за реализацију: један часа** | | |
| **Тип часа: обрада** | | |
| **Циљ часа: -упознавање деце са хришћанском архитектуром**  **-развијање креативности и самосталности код ученика** | | |
| **Постигнућа ученика/ца** | **Образовна** | * **Увод у просторно стварање** * **Уочавање простора као места за креативно деловање у Цркви** * **Сензибилисање ученика за Литургијски простор** * **Упознавање са својствима разних материјала и њеховој примени у богослужењу** * **Указивање на бројне стваралачке могућности и изразе када се ради о хришћанској архитектури** |
| **Функционална (развојна)** | * **Развијање интелектуалних и креативних способности ученика(памћење,запажање...)** * **Развијање међусобне љубави и поштовања** * **Јачање доживљаја кроз указивање на слојевитост хришћанске аритектуре** * **Мотивисање за истраживачки дух** |
| **Васпитна** | * **Формирање правилног односа према Богу** * **Опажање и развијање осетљивости према црквеном простору** * **Сензибилисање на употребу речи и њиховог значења током молитве** * **Указивање на међусобно повезивање људи током вербалне комуникације** * **Указивање на важност комуникације и тимски рад** * **Уживање у међусобној комуникацији и заједничком креативном процесу који се постижу стрпљењем, љубављу, пажљивим слушањем, потпомагањем, исказивањем усвојеног знања, личним идејним доприносом, зарад стварања визуелне целине** * **Формирање правилног односа према другом човеку (ближњем)** * **Подстицање ученика на разумевање истинских хришћанских вредности** |
| **Облици наставног рада** | | * **Индивидуални, фронтални, групни** |
| **Наставне методе** | | * **дијалошки** * **истраживачки рад** * **практични рад** |
| **Наставна средства** (извори сазнања делатности у настави) | | * **визуелна** * **мануелна** |
| **Наставни објекат** (место рада) | | * **учионица, фискултурна сала** |
| **Корелација са истим или другим предметима** | | **енгласки језик, ликовна култура** |
| **Обавезна и додатна литература и остали извори података за ученике/це и наставнике/це** | | **уџбеник, радна свеска, радни листови, Свето Писмо, радио или ТВ емисије, молитвеник, интернет,“Светосавско звонце“, филм...** |
| **Прибор и материјал** | | **црни хамер папир, дрвени штапић, одштампане речи на папиру, бели канап** |
| **Напомене** | | **Простор фискултурне сале је пространији од учионице али би ипак требало одредити оквир у којем ученици стварају цртеж цркве у простору како би из практичног угла постигли визуелно комплекснији и занимљивији цртеж и како не би били превише удаљени једни од других у моментима када изговарају и преводе речи да би сви добро чули.** |
| **(Само)евалуација и корекција** | |  |

**АРТИКУЛАЦИЈА ЧАСА:**

Уводни део часа:

* Молитва за почетак часа
* Истицање циља часа и теме.
* Одлазак у фискултурну салу
* Понављање онога што смо предходни час видели док смо били у посети храму
* Усмени увод у стварање цртежа у физичком простору
* Започињање цртежа уз енглески језик са два ученика
* Након неколико изговорених, преведених речи и развучених линија у простору следи поновно указивање на цртачки процес који је у току како би се ученици боље усресредили на даље стварање цртежа.

Главни део часа:

* Ученици размењују и стварају самостално. Помажем им око одмотавања канапа и прослеђивања одштампаних речи, а наставница енглеског језика прати све усмено изговорено како би их похвалила сваки пут када би ученици добро прочитали, изговорили и превели понуђене речи и како би им помогла уколико су несигурни при читању, изговору или пак преводу тих истих.
* Када су све линије извучене ученици могу да седну, чучну, да устану…како би још више истакли тродимензионалност свог цртежа.

Завршни део часа:

* Разговор о доживљеном искуству и реализацији
* Молитва за крај часа

УВОДНИ ДЕО ЧАСА:

Из учионице одлазимо у фискултурну салу због већег простора који нам омогућује потоњу реализацију.

Данас ћемо да се упознамо са хришћанском архитектуром на један нов начин цртањем линија у простору.

Већ неколико часова обрађујемо Цркву у хришћанској архитектури. Упознали смо се са унутрашњости храма, као и његовом спољашњошћу.

Да ли можете усмено да објасните како је црква изгледала споља, а како изнутра?

ГЛАВНИ ДЕО ЧАСА :

Почињемо реализацију цртежа у простору са два ученика.

У кутији се налазе облачићи изрезани од црног хамер папира на којима су налепљене одштампане речи из молитава на енглеском језику. Сваки облачић је на штапићу и први ученик насумице извлачи један облачић, након чега заузима одабрано место у простору. Исти ученик бира другог ученика и без да остали ученици виде реч на облачићу изговара написану реч, или део молитве. Одабрани ученик усмено преводи ту исту реч, или део молитве и када је успешно преведе прилази првом ученику који окреће облачић како би сви могли да прочитају ту исту реч. Када је други ученик пришао првом, први ученик му говори колико корака (од 1 до 10 корака), у ком смеру да се креће и где да стане. Док се ученик креће помажем им да развуку канап како би повукли прву линију у простору. Када смо развукли линију од првог до другог ученика, оба ученика држе по један крај у руци. Други ученик тада извлачи нови облачић са новом речју. Потом бира трећег ученика и цртеж се наставља истим поступком. Наставница енглеског језика пажљиво слуша изговорене и преведене речи молитава. Похваљује ученике и помаже им уколико је неопходно. Након неколико извучених линија стајемо са стварањем и заједно сагледавамо призор. Тада поново уочавамо линије у простору и цртеж који се појављује како би ученици наставили да га стварају имајући у виду да ће на крају цртеж од бројних линија стварати целину, облик цркве. Ученици настављају цртеж. Током часа сви ученици који су повукли линије седе на поду и настављају да слушају и читају речи.

Када је цртеж завршен, канап састављамо на једну гомилу и уколико остане времена ученици седају у круг и настављају да извлаче облачиће, читају, изговарају и преводе речи овог пута без да цртају. Поступак се одвија тако што један ученик стаје пред друге, извлачи реч из кутије, бира ученика који преводи и након успешног превода окреће облачић тако дас ви могу да прочитају написану реч. Први ученик седа крај других, а ученик који је успешно превео реч извлачи нови облачић, бира следећег ученика који ће да преводи и тако даље.

ЗАВРШНИ ДЕО ЧАСА :

Враћамо се у учионицу, заједно са ученицима причамо о доживљеном искуству и визуелном решењу. Питам их да ли им се допао час. Поново причамо о црквеној архитектури и литургијском простору.

ПРИЛОГ:

Текстови молитава на енглеском језику који су се нашли на облачићима од хамер папира.

O Heavenly King - Царе небески

Comforter- Утешитељу

Spirit of truth - Душе Истине

who art everywhere present - који си свуда присутан

and fillest all things - и све испуњаваш

Treasury of good things - Ризнице добар

and Giver of life - и Даваоче живота

come and abide in us - дођи и усели се у нас

and cleanse us from every stain - и очисти нас од сваке нечистоте

and save our souls – и спаси душе наше

O Good One – Господе једини.

Our Father - Оче наш

who art in the heavens - који си на Небесима

hallowed be the name - да се свети име Твоје

Thy kingdom come - Да дође Царство Твоје

thy will be done - да буде воља Твоја

on earth as it is in heaven - и на земљи као што је на Небесима

Give us this day our daily bread - Хлеб наш насушни дај нам данас

and forgive us our debts – и опрости нам дугове наше

as we forgive our debtors - као што и ми опраштамо дужницима својим

And lead us not into temptation - И не уведи нас у искушења

but deliver us from the evil one. - но избави нас од злога.

Mother of God and Virgin, rejoice - Богородице дјево, радуј се

Mary full of grace - благодатна Маријо

the Lord is with thee - Господ је с тобом

Praised thou among women- благословена си Ти међу женама

and praised the fruit of thy womb- и благословен је Плод утробе Твоје

because it was the Saviour of our souls that thou bearest.- јер си родила Спаситеља душа наших.